Demi Lovato
Demetrija Devona „Demi“ Lovato (angl. Demetria Devonne „Demi“ Lovato; g. 1992 m. rugpjūčio 20 d.) – amerikiečių dainininkė, dainų autorė, muzikantė ir aktorė. Debiutavo kaip vaikų aktorė seriale „Barney & Friends“. Pasaulyje išgarsėjo, kai jai buvo paskirtas pagrindinis vaidmuo „Disney“ televizijos filme „Camp Rock“. 2008 m. išleido savo debiutinį studijinį albumą „Don’t Forget“. 2024 m. duomenimis, atlikėja yra išleidusi aštuonis studijinius albumus, iš kurių naujausiasis, „Holy Fvck“, išleistas 2022 m. rugpjūtį. 2012–2013 m. Lovato buvo Amerikos talentų šou „X Factor“ teisėja.